**OBAVIJEST MALIM PROIZVOĐAČIMA JAKIH ALKOHOLNIH PIĆA**

**Od 1.1.2017. godine Godišnje izvješće** o ukupno proizvedenoj količini jakog alkoholnog pića za vlastite potrebe, zapremini kotla te obračunatoj trošarini **na Obrascu** **GI-MP-JAP** **više nije potrebno dostaviti nadležnom carinskom uredu.**

Budući ne postoji obveza dostavljanja obrasca GI-MP-JAP u Carinski ured Slavonski Brod **zaduženje paušala** (trošarine na alkohol) **se vrši prema danoj izjavi o zapremini kotla** prilikom registracije u Registar trošarinskih obveznika.

Obveza malog proizvođača jakog alkoholnog pića za vlastite potrebe je **samo izvršiti uplatu paušala u siječnju** (do 31. siječnja) tekuće godine za prethodnu godinu te se **ne mora dolaziti u Carinski ured Slavonski Brod niti slati obrasce GI-MP-JAP.**

**Paušal se uplaćuje svake godine dok god je obveznik upisan u Registar trošarinskih obveznika** (ovisno o zapremini kotla-kotao do 100 L-paušal iznosi 100 kn, kotao iznad 100 L- paušal iznosi 200 kn) **bez obzira da li je tu godinu proizvodio ili ne**.

**Nalog za plaćanje:**

Primatelj: Državni proračun

IBAN: HR1210010051863000160

model:HR68

poziv na broj: 1066-OIB trošarinskog obveznika (onoga tko je upisan u Registar

opis plaćanja: trošarina za \_\_\_\_\_\_godinu

Ukoliko je **proizvedeno više od 20 litara čistog alkohola (jakosti 100%vol.) što iznosi između 40 i 50 litara rakije** ovisno o jakosti alkohola tek u tom slučaju je potrebno doći u Carinski ured Slavonski Brod gdje se popunjava **Izjava o proizvedenom oporezivom višku** (Izjava MP-JAP-Prilog 32. Pravilnika o trošarinama („Narodne novine“ broj 1/19).

Odjava se vrši istim obrascem PUR-RTO kao i za prijavu, samo se naznači odjava.

**Odjava iz Registra** je moguća **do 30.6. svake godine bez obveze uplate paušala** za tu godinu, ukoliko se želite odjaviti **poslije 30.6. dužni ste podmiriti paušal i za tu godinu**.

**Vlasnici kotla** da bi se mogli odjaviti dužni su uz obrazac PUR-RTO ODJAVA dostaviti u Carinski ured Slavonski Brod ili zahtjev za pečaćenje ili ugovor o kupoprodaji ili račun da je kotao predan na otpad. Bez dokaza gdje je kotao ne može se odjaviti.

Uz zahtjev za pečaćenje uplaćuju se u Državni proračun **troškovi pečaćenja** u iznosu od 100,00 kn.

**CARINSKI URED SLAVONSKI BROD**

**Dr. Mile Budaka 1**

**35000 SLAVONSKI BROD**

**kontakt telefoni:**

**035/453-525**

**035/453-529**

**035/453-520**